Document ID: 31995D0529

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Νοεμβρίου 1995 σχετικά με τη δεύτερη τροποποίηση της απόφασης 95/33/ΕΚ για την έγκριση ορισμένων τμημάτων του φινλανδικού προγράμματος για την υλοποίηση των άρθρων 138 έως 140 της πράξης περί των όρων προσχωρήσεως της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας (Το κείμενο στη φινλανδική γλώσσα είναι το μόνο αυθεντικό) (95/529/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
την πράξη προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας, και ιδίως το άρθρο 138,
Εκτιμώντας:
ότι, στις 26 Οκτωβρίου 1994, η Φινλανδία γνωστοποίησε στην Επιτροπή, σύμφωνα με το άρθρο 143 της προαναφερόμενης πράξης, το φινλανδικό πρόγραμμα για την υλοποίηση των άρθρων 138, 139 και 140 σχετικά με τις ενισχύσεις για έναν ορισμένο αριθμό προϊόντων και δραστηριοτήτων για την περίοδο 1995 έως και 1999 7
ότι τμήματα αυτού του προγράμματος, όπως τροποποιήθηκαν με την επιστολή της 16ης Δεκεμβρίου 1994, εγκρίθηκαν με την απόφαση 95/33/ΕΚ (1) 7 ότι η εν λόγω απόφαση τροποποιήθηκε από την απόφαση 95/33/ΕΚ (2) 7
ότι στις 13 Σεπτεμβρίου 1995, η Φινλανδία γνωστοποίησε στην Επιτροπή, σύμφωνα με το άρθρο 143 της προαναφερόμενης πράξης, αίτημα για να εγκριθεί από την Επιτροπή η τροποποίηση του εν λόγω προγράμματος ώστε να συμπεριληφθούν σε αυτό ορισμένα φρούτα και μανιτάρια τα οποία δεν περιλαμβάνονταν στην απόφαση 95/33/ΕΚ 7 ότι το άρθρο 3 παράγραφος 3 της εν λόγω απόφασης αναφέρεται σε ενδεχόμενες μεταγενέστερες αποφάσεις σχετικά με προϊόντα που δεν καλύπτονται από αυτήν 7 ότι το αίτημα σχετικά με τη χορήγηση ενίσχυσης για ορισμένα φρούτα και μανιτάρια είναι σύμφωνα με τις διατάξεις της πράξης προσχώρησης και ιδίως το άρθρο 138 7 ότι η μορφή της ενίσχυσης αφορά παραγόμενες ποσότητες, αλλά, δεδομένου ότι εφαρμόζεται μόνο για ένα έτος, μπορεί να θεωρηθεί ότι είναι σύμφωνη με τις αρχές της μεταρρυθμισμένης κοινής γεωργικής πολιτικής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο μέρος «σχετιζόμενη με την παραγωγή ενίσχυση - όλες οι περιοχές» του παραρτήματος I της απόφασης 95/33/ΕΚ, προστίθενται τα ακόλουθα:
ΘΕΣΗ ΠΗΝΑΚΑ
Άρθρο 2
Η παρούσα απόφαση απευθύνεται στη Δημοκρατία της Φινλανδίας.
Βρυξέλλες, 28 Νοεμβρίου 1995.

Labels: 17
19
6
18
15